

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 12.septembrī **Nr.542**

(prot. Nr.31, 1.§)

**Par finanšu līdzekļu piešķiršanu sportistu apbalvošanai no pašvaldības pamatbudžeta  
programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10., 12. un 13. punktu, Daugavpils pilsētas domes Izglītības un kultūras jautājumu komitejas 2019.gada 5.septembra atzinumu, Daugavpils pilsētas domes Finanšu komitejas 2019.gada 5.sepembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Par iegūto 2.vietu Eiropas spīdveja kausā U-19, piešķirt Artjomam Trofimovam naudas balvu 1194EUR (viens tūkstotis viens simts deviņdesmit četri *euro*) apmērā.
2. Par iegūto 2.vietu Eiropas spīdveja kausā U-19, piešķirt Ernestam Matjušonokam naudas balvu 1194EUR (viens tūkstotis viens simts deviņdesmit četri *euro*) apmērā.
3. Piešķirt Ernesta Matjušonoka un Artjoma Trofimova trenerim Nikolajam Kokinam naudas balvu 597 EUR (pieci simti deviņdesmit septiņi *euro*) apmērā.
4. Naudas balvu izmaksai piešķirt līdzekļus 2985 EUR (divi tūkstoši deviņi simti astoņdesmit pieci *euro*) apmērā no pašvaldības pamatbudžeta programmas „Izdevumi neparedzētiem gadījumiem” apmērā Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas iela 47A, Daugavpils) un apstiprināt Daugavpils pilsētas pašvaldības iestādes “Sporta pārvalde” pamatbudžeta programmas (iestādes/pasākuma) ieņēmuma un izdevuma tāmes grozījumus saskaņā ar pielikumu.

Pielikumā: Daugavpils pilsētas pašvaldības iestādes “Sporta pārvalde” pamatbudžeta

programmas (iestādes/pasākuma) ieņēmuma un izdevuma tāmes grozījumi

2019.gadam.

Domes priekšsēdētājs *(personiskais paraksts)* A.Elksniņš